Aalborg Stiftstidende, 1839-12-11
Det synes, som om 2de Adresser fra Studenter have været voterede eller indgivne til Hs. Majestæt. Den ene, som var underskreven af 426 akademiske Borgere blev ved en Deputation, bestaaende af Dhrr. Kjerkegaard som Ordfører og Studenterne Rasmus Nielsen, Jakob Stilling, Vilh. Schøler og N. Th. Fenger idag overrakt Hs. Majestæt. Den lød, som følger: Allernaadigste Konge! Jdet et Antal af academiske Borgere nærme sig Deres Majestæts Throne for at bringe den undersaatlige Hilsen, da vender Tanken sig først mod det Svundne, og Hjertet gribes af Beemod; thi Frederik den Sjette har i 32 Aar ikke blot behersket, men ogsaa elsket sit Danmark; det bevæges af Taknemmelighed; thi, medens han arbeidede som Rigets Styrer i forviklede og farefulde Tider, var han navnlig den danske Students vennehulde Beskytter. Men, idet vi udtale denne Smerte, er det velgjørende for os at vide, at den mødes af en lignende i Deres Majestæts Bryst, og saaledes vender Blikket sig mod Fremtiden og mod dens Haab. Om end væsentlig en Udvikling af Fortiden, har dog Fremtiden fine særegne Fordringer, Deres Majestæt kjender disse, det er vort Haabs Grundvold. Hvor Folket pukker paa sin Ret medens Herskeren truer med sin Magt, der har Frygten hjemme; men hvor den retfærdige Fyrste lytter til den frie Folkestemme, der skuer man freidigt fremad, og der vil Haabet ikke deskjæmme. Og dette Haab, hvor skulde det boe rigere, end i de danske Studenters Hjerte, Kun den kan i Sandhed elske Videnskaben, som kjender den og har skuet ind i dens Helligdom. Med Tillid og Glæde fremtræde vi da, som Videnstadens Dyrkere, for Deres Majestæt, hvem ikke blot Forsynet gav os til Konge, men hvem ogsaa Aanden indviede til vor ophøiede Broder. Denne fælleds Aand, der tillige har draget den høie Fyrste ind i vor Kreds, vil ogsaa i Fremtiden henvende Monarchens Øie paa den Stræben, som vi hellige Sandhedens Fremme og Fædrelandets Bedste. Gud beskjerme Kongen Hs. Majestæt behagede, idet han modtog Adressen, at yttre sig paa følgende Maade: Det glædede Hans Majestæt at modtage fra danske Studerende en Adresse affattet i de loyaleste Udtryk, Hans Majestæt vidste, hvormeget den afdøde Konges Jnteresse for Videnskaben var bleven paaskjønnet af de danske Studenter; Hans Majestæt for sin Person nærede samme Sindelag. Det er, tilføiede Hans Majestæt, fra de Studerende, at de udgaae, der beskikkes til Embedsmænd, saavel verdslige som geistlige, omkring i hele Landet; fra dem kan altsaa den bedste Aand udbrede sig iblandt Folket. Og naar allerede nu denne Aand er tilstede iblandt de akademiske Borgere. da kan man med Glæde haabe, at den i videre Kredse vil bære velsignede Frugter. Jeg glæder mig, vedblev Hans Majestæt, over den Tillid hvormed De ere komne mig imode, og nedbeder Himlens bedste Velsignelse over Dem, ligesom De have nedbedet den over mig. Bringer dette Ønske til alle dem, fra hvem De ere udsendte. Lever vel, og værer stedse forvissede og min kongelige Naade. - Ogsaa Bestyrelsen af Selskabet for Trykkefrihedens rette Brug har i en igaar afholdt Forsamling eenstemmigen antaget ved en Deputation at overrække Hs. M. Kongen en Lykønskningsadresse i Anledning af Allerhøistsammes Thronbestigelse. - Ligeledes har man ogsaa besluttet at sende en Deputation fra Jndustriforeningen. (B. T.)